钦定古今图书集成/明伦汇编/氏族典/第299卷 > 《四川总志》 > 房恭懿
## 钦定古今图书集成/明伦汇编/氏族典/第299卷 > 《四川总志》 > 房恭懿

按《隋书房恭懿传》：“恭懿，字慎言，河南洛阳人也。性沉
深，有局量，达于从政。仕齐，释褐开府参军事，历平恩
令、济阴守，并有能名。会齐亡，不得调。尉迥之乱，恭懿
预焉。迥败，废于家。开皇初，吏部尚书苏威荐之，授新
丰令，政为三辅之最。苏威重荐之，超授泽州司马。有
异绩，迁德州司马。在职岁馀，卢恺复奏恭懿政为天”
下之最，上甚异之，使持节海州诸军事、海州刺史。未
几，会国子博士何妥奏“恭懿尉迥之党，不当仕进，威、
恺二人朋党，曲相荐举。”上大怒，恭懿竟得罪，配防岭
南。未几，征还京师，行至洪州，遇患卒。